СМАШОВА Сауле Жаксибековна,

Ыбырай Алтынсарин атындағы жалпы білім беретін мектебінің қазақ тілі мен әдебиеті пәні мұғалімі.

Қостанай облысы, Қостанай ауданы

**САНДЫҚ БІЛІМ БЕРУ АРҚЫЛЫ НӘТИЖЕГЕ ЖЕТУ**

Цифрландыруды енгізу және ақпараттың қолжетімділігі адамдарға көптеген жаңа мүмкіндіктер ашады. Ақпараттық технологиялар біздің өмірімізге, соның ішінде білім беру саласына да жылдам енуде. Бұған әлемдегі онлайн білім берудің өте жоғары дамыған инфрақұрылымы ықпал етеді.Мысалы:қашықтықтан білім беру.Жалпы алғанда заманауй онлайн білім берудің артықшылығы тыңдаушы жол мен тұратын жерді іздеуге уақыт пен ақша жұмсамайды. Ол сабақ уақытын өзіне ыңғайлы уақытқа сәйкес таңдай алады.Арнайы электрондық оқулықтар бойынша білім алады.Негізгі фактор оларды үздіксіз пайдалану үшін жағыдай жасау болып табылады.Оқу үдерісін цифрландыру педагогті «машинаға» алмастырмайды,тек оның жұмыс істеу принципін өзгертеді.Бұл «өмір бойғы оқыту» қағидасының іс- әрекеттегі көрінісі. Осыған орай , қазақ тілді емес 10- 11сыныптарға арналған қазақ әдебиеті кешенді электрондық оқу құралы құрастырылды.

«Қазақ әдебиеті» қазақ тілді емес электрондық оқу құралының (вариативтік кешен) алдына қойған мақсаты –ХХ ғасырдағы көркем әдебиет туындыларымен таныстыру,мазмұнын түсінуге ықпал етеді, сол негізде қазақ әдебиетінің ұлттық сипаты мен өзіне тән еркшеліктерін танытады. Сонымен қатар, көркем әдебиеті оқу, мазмұндау арқылы мемлекеттік тіл – қазақ тілінде сөйлеу мен жазу мәдениетін меңгеруге ықпал етеді. Оқу құралы ақын- жазушылар туралы материалдар, олардың шығармалары хронологиялық бірізділікті сақтауға бағытталады.Мәтін, мәлімет, шығармалардан соң көлемді сөздік берілген.Сөздікте берілген сөздердің қолданылу аясын анықтау,сөздерді орнымен қолдануды үйрену, берілген тапсырманы орындауда жеңілдік тудырады, сөздіктермен жұмыс жасауға икемдейді.

Белгілі тақырыптардан соң нәтиже сабағының тапсырмалары тест, деңгейлік тапсырмалар,оқыта үйрету ойындары арқылы беріледі. Деңгейлік тапсырмалар күрделігіне қарай үш деңгейге бөлініп берілген.

І деңгей стандарт талаптарына сай сараланған қарапайым білім мен түсінік деңгейіндегі тапсырмалар, ІІ деңгей стандарт талаптарына сай алған білімді қолдану мен талдау деңгейіндегі тапсырмалар. ІІІ деңгей шығармашылық және ізденушілікті қажет ететін тапсырмалар.Жұлдызшамен жоғарғы деңгей тапсырмалар берілген. Бұл тапсырмаларды мұқият, дұрыс орындау өз білімдерін тексеруге, дайындық деңгейлеріңді анықтауға мүмкіндік береді.Оқыта үйрету ойындары деп аталатын ойындар оқушылардың өз беттерімен жұмыс істеп, өз пікірлері мен ойларын ашық білдіруге үйретеді. Сонымен қатар «Даналық ойдан дән ізде» айдарымен ұлы адамдардың ой – пікірлері берілсе, «Артық болмас білгенің....» айдарымен танымдық пікірлер енгізіледі. «Сөз сырында» берілген сөздер құпиясына үңілу арқылы сөздік қорларын молайтуға мүмкіндік алады.

Электронды автоматтандырылған оқулықтарды қолдану оқушы үлгерімінің нашарлауына жол бермей уақытылы оқыту әдістемесін бейімдеп, мұғалімнің орнына әрбір оқушыға түсіндіріп нақтылайды.Біз білім берудегі трансформацияларды дұрыс бағыттауымыз қажет.

Білім алушылардың жас ерекшеліктерін ескере отырып оқуға ынталандыру деңгейін арттыру .Электрондық құрал оқушылардың жаңа білім алуға қызығушылығын жандандырады, және оқу қызметінің әртүрлілігімен ерекшеленеді. Кез келген құрылғыдан: ноутбук, планшет,смартфонннан кіруге болады.Автоматты түрде сол фоматта жұмыс істей алады. Аудиовизуалды ақпараттардың көмегімен оқушы өз бетінше дәріс алып құзіреттілігін көтере алады.

Электрондық оқулықты қолдана отырып оқушы оқу материалдарын іздеп отырмай, өтілген және білім алушының ұмытып қалған материалдарын еске түсіруге зор ықпал етеді. Себебі, білім алушының өзіне көрнекілік қолданған тиімді қажет элементінің жанында жазуы болады.Мазмұны қиындау бір үлкен тақырыптың бөліктерін өткенде қосымша бейнехабар және клиптер қажетті элемент болып табылады. Бейнеклиптер уақыт масштабын өзгертуге және көріністерді тез немесе жәй түрде көрсетуге пайдалы. Электрондық оқулық таңдап алынған хабарды көшіруге мүмкіншілік туғызады. Электрондық оқулықтың ең қажет элементі-аудиохабарлар.